Politiet har åbnet pakken på Københavns Hovedbanegård. Der var et bilbatteri og to viskerblade til en bil i.

Pakken har de seneste time lammet hovedbanen, fordi politiet frygtede, at der var tale om en bombe.

»Det var en papkasse på 20x30 centimeter viklet ind i klar tape. Det er en lettelse, at der ikke var noget værre i den, men vi mangler en forklaring på, hvad meningen er med pakken«, siger Lars Christian Borg fra Københavns Politi til politiken.dk.